O‘zbekiston Prezidenti Shavkat Mirziyoyev Xitoyga amaliy tashrifini yakunlab, Toshkentga qaytib keldi, deb xabar berdi prezident matbuot xizmati. Shavkat Mirziyoyev 24-27 aprel kunlari “Bir makon, bir yo‘l” xalqaro forumida ishtirok etish uchun amaliy tashrif bilan Pekin shahrida bo‘ldi. Prezident matbuot xizmatining xabar berishicha, davlat rahbarining Xitoy Xalq Respublikasi raisi Si Tszinpin bilan uchrashuvida mamlakatlarimiz hamkorligining yangi istiqbollari belgilab olindi. Shuningdek, Belarus Respublikasi prezidenti, Tojikiston Respublikasi prezidenti, Xalqaro valuta jamg‘armasi boshqaruvchi direktori, Birlashgan Millatlar Tashkiloti bosh kotibi, Butunxitoy xalq vakillari kengashi Doimiy qo‘mitasi raisi bilan uchrashuvlar o‘tkazildi. O‘zbekiston prezidenti “Bir makon, bir yo‘l” xalqaro forumida nutq so‘zladi, mintaqaviy hamkorlik uchun dolzarb ahamiyatga ega qator tashabbuslarni ilgari surdi.